﻿ Duk da yawan hadisai wadanda aka ruwaito daga Imaman nan biyu wato Imamul Bakir da Imamus Sadik (a.s). amma duk da haka ba a rubuta su cikin littafi guda daya mai cin gashin kansa ba? - Taskar Amsoshi - islamquest
Jumamosi, 16 Novemba 2019
Lambar Shafin fa3966	Lambar Bayani 25031
Jimilla Dirayar Hadisi|امام باقر ع|امام صادق ع
ana cewa mafi yawan hadisanmu an ruwaito su ne daga Imaman nan biyu wato Al Bakir da As Sadik (a.s), amma ban jib a cewar an tattara wadannan hadisai cikin wani littafi mai cin gashin kansa ba kamar ydda Sayyid Sharifur-Radi ya tattar a hudubobi da zantukan Imam Ali (a.s) cikin littafin Nahajul-Balagaba. Ina neman a aikomin sunan littafin (Hadisan Imamuan can biyu) in har akwai.
Idan muka yi duba a nutse, a kan irin lokutan da wadancan Imamai guda biyu (a.s) suka yi rayuwar su, za a fahimci dalilin da zai sa zai yi wuya a samu daman rubuta hadisansu cikin wani littafi na musamman. Amma dai wannan baya nufin cewa al’amarin ya ci gaba har zuwa wasu zamuna da suka zo a bayansu, domin an tattara wadancan hadisai aka kuma rubutasu, cikin littafan da ake kira da “Usulul Arba’a mi’at” (Wato Usul dari Hudu), sannan aka sake tattarasu cikin littafai na tushen addini, wato sanannun littattafan hadisan nan na shi’a guda hudu. A karshe, sai ga Ayatullahi Hurul Amuli ya sake tattara wadancan hadisan cikin littafinnan nasa mashahuri mai suna “Wasai’lul shi’a” wanda yakai mujjalladai talatin. Ya ware hadisan ya tara su cikin babobin da suka dace, bisa asasi na fikihu. Haka nan akwai cikakkun littafan hadisai Imaman guda biyu kamar littafin “Musnad Imamul Bakir” da “Musnad Imamus Sadik” tailfin Azizullahi udaridi, akwai “kitabul tauhidul-mufaddal” da “dibbul-Imamus Sadik”.
Amsa game da tambayar can shi ne, dole ne a lura da halin da zamunan da Imaman can suka rayu cikin su, bugu da kari da irin ra’ayoyin sauran mazhabobin musulunci game da su Imaman. da dalilin rubuta hadisai, hudubobi da zantukan Imamu Ali (a.s) cikin litttafin Nahajul-Balga” da rashin samun wani littafi guda daya tsayyaye wanda aka tattara da hadisan Imamul-Bakir ko Imamus Sadik (a.s) duk wannan na komawa zuwa ga wasu al’amira kamar haka:
Cewar Imam Ali (a.s) shi ne Imami guda daya tilo da ya samu damar zama Khalifa cikakke, duk da cewa zamanin Khalifancinsa bashi da tsayi (Kamar sauran Khalifofi) lokacin da ya Khalifanci al’umma na tsawon shekaru biyar. A wannan lokaci, linzamin al’amuran musulmi na hannusa. Saboda haka yana da cikakken iko da ‘yancin karantar da al’umma ta hanayar dogayen hudubobi, wa’azozi, wasiku da sauran nasihohi da suka shafi al’umma. Haka nan a wancan lokaci maruwaita da marubuta na da cikkakken yancin ruwaitowa da rubuta hudubobin Imam, duba da cewa shi ne shugaba mai cikakken iko a lokacin, ta wani bangare kuma, sauran bangarorin musulmi na kallon Imam a matsayin daya daga cikin Khalifofin nan hudu, saboda haka suke nakaltar zantukansa a matsayin sa na Khalifan Manzo ko da kuwa ba su kallonsa a matsayin Imamin da ya wajaba a yi masa da’a kamar dai yadda shi’a ke kallonsa. [1]
Haka yake cewa Imaman nan biyu Bakir da Sadik (Alaihimas salam)
sun sun yi amfani da dammar zamanin raunin karshen rushewar daular Banu Umayya da farkon kafuwar daular Abbasiyya. Don yadawa da bayyana asasi da ilimomin addini, ta hanyar tarbiyantar da dubban dalibai a wancan zamanin, amma duk da wannan yanayin ba su samu dammar kamar irin dammar da Amirul mumina Ali (a.s), ya samu ba. Na jagorantar gwamnati, Saboda haka suka dinga samar da wata hanya mai takatsan-tsan don kariya ga rayukansu, mabiyansu da ‘yan shi’arsu, da kuma kariya daga fadawa cikin hadari, da janye duk wata dama daga hanun magauta, don kada su yi mummunan amfani da wata dama don cutar da su.
Don haka ne za mu gansu, sun hanu daga yin hudubobi dogaye kamar yadda Imam Ali (a.s) ya kasance yake yi. Suka wadatu kawai da amsa tambayoyin da al’umma kan jefo musu. Yana da kyau mu ambaci cewa Imamul Bakir (a.s) ya kasace yana yin tsani (a wasu lokuta) wajen yada ruwayoyinsa ta hanyar nakaltowa daga sahabin nan Jabir bin Abdullahi daga Manzon Allah, (Sallal lahu alaihi wa alihi)
ko kuma da wasidar Amirul Muminin (a.s), ba kome ya sanya shi haka ba face don ya kwantar da duk wani tada jijiyar wuya ya kuma samar da yanayi nutsattse don sauran al’ummar musulmi su karbi ruwayoyinsa. [2]
Kuma haka ne cewa abin da aka ruwaita daga Amirul Muminin Ali (a.s) da imamannan biyu (Watau Al Bakir da As Sadik (a.s) ba a tattara shi a cikin littafi guda ba a lokacin rayuwarsu. Sai dai kowanne maruwaici yana rubuta abin da ya ruwaita da Imamin (a.s), kamar yadda ake kiran wadan nan littafai da sunan “Al-Asl” san nan sai mai ruwaiya ya bijirar da hadisan ga waninsa (wato sauran maruwaita). Hakika Allama Majlisi (RA) ya yi nuni da sunannakin wasu daga cikin wadancan “Asul” din ya kuma ambacesu da “Al-majami’ul Auwaliyya”. Kamar yadda ka ambata a tambayarka cewa mafi yawan ruwayoyin sun kasance daga Imaman nan biyu ne (a.s), to wannan bai kasance ba face dama da ‘yancin yanayin, da suka samu a lokutan rayuwarsu.
Kuma lokacin rayuwar Imamai (a.s) babu wani bukatar a rubuta littafai masu cikakkun babobi, wanda ya tattara dukkanin hadisai. Sai dai bukatuwar hakan ta zo ne bayan fakuwar Imamul-hujja (AF) lokacin da saduwa dasi (AF) ta kai tsaye ta yanke. Tun daga nan ne kuma bukatuwar tattarawa da wallafa littafai na hadisai da sauran Usul suka yawita, saboda haka aka samu cewa mafi akasarin manyan littafai na hadisai, an rubuta su ne a tsakanin karnoni na uku zuwa na biyar bayan Hijira. Daga cikinsu akwai” kutubul arba’a, da irin su “Tuhaful-Ukul”. Hakanan ma littafin Nahajul Balaga”. Wasu kuma daga cikin wadancan littattafan sun kunshi ruwayoyin dukkan ma’asumai (a.s), da wasun su, kuma sun kunshi ruwayoyin dukkan ma’asumai wasun su kuma sun kebanci hadisan ma’asumi guda daya kadai, kamar littafin Nahajul Balaga da “Gurarul-Hikam”.
Hakanan abin da malaman Fikihu da masu zurfin bincike suke bukata na daga ilimomi na musulumci shi ne rarraba ruwayoyin a’imma na daga hadisai zuwa fasali da babobi bisa mauru’o’in ilmi, amma ba tattara hadisan kowanne Imami (a.s) cikin littafi guda mai cin gushin kansa, mai dauke da sunansa ko da yake yin hakan ma yana nasa irin fa’idar. To amma idan muka yi dubi da cewa zantuttukan ma’asumai (a.s) gaba daya sun yi tarayya na zamowa kalaman su hujja ce, da kimar ilimi na zamowa hujja duka iri daya ne, ta yadda babu wani bambanci ba a tsakaninsu, a wani bangare kuma a mafi akasarin lokuta, su malamai don kawar da shubhohi, da mushkilolin, da warware matsalolin da suke kawo musu cikas a game da fikhu, da tauhidi dss sukan rika komawa cikin wadancan littafai don fa’idantuwa daga gare su na daga babobi da fasaloli wadanda aka rarraba ruwayoyi a kansu don su amfanu da su. daga nan za a fahimci dalilin da yasa abubuwwan da suke hanun mu, suke da irin wannan babbar kima ta ilimi.
Kuma suma sarakunan Abbasiyawa a lokacin mulkin su yanayinsu kamar yanayin sauran Ahlus-sunna wadanda basa jin wani dar dar a cikin al’amarin Imam Ali (SA). Hakan ne ya sanya shariful-Radi (RA) ya yi yunkurin tattara kalamn Amirul-muminin (a.s) cikin littafin da ya rada masa suna “NAHAJUL BALAGA” a kuma babbar birnin, mulkin Abbasiyawa wato garin Bagdad. Haka nan kuma Sayyid-Radi (RA) bai samu wani raddi ba ga wancan aiki nasa. Wannan kuwa saboda da yawa daga cikin abin da ya rubuta na nan fal a cikin littafansu su[3] kansu Ahlussunnah. Sai dai zai yuwu rubuta littafin da ya kunshi ruwayoyin Imam Bakir da Sadik (a.s) a lokacin mulkin Abbasiyawa, musamman ma Imamus-Sadik (a.s) [4]zai iya jawo “jan idon” sarakuna na wancan lokacin, Haka nan na sauran Imaman da suka biyo bayansa. Kuma rubuta littafi irin wannan zai kunshi hujjoji da ruwayoyin dake karfafa dalilan nassin halifancin kawai ga ‘ya’yan ali (a.s), wannan kuwa zai ci karo da kwadayin mulkin Abbasiyawa. A dalilin haka haka malaman shi’a suka rinjayar da wallafa littafai irin na wannan sananniyar hanyar da ke hanu.
Wato yin wallafar da take tattara ruwayoyin dukkanin a’imma da kuma sauran hadisan Manzon Allah (SAW), da kalmomin Amirul Muminin Ali (a.s). Kamar dai yadda Sikatul-islam al-kulaini ya wallafa “Alkafi” ko littafin At-tahzib da al fakih da wanda an yi hakan ne don sassauta dardar din da wasu da suka saba musu zasu iya samu.
Haka nan irin wannan al’amarin aka ci gaba da shi a karnonin da suka biyo bayan. kuma kundayen littafin hadisai da aka wallafa a baya kamar littafan “Wasa’iulsh-shi’a”. da“Biharul Anwar” dss. Hakika kididdigan ruwayoyin da aka tattaro daga Imaman nan biyu (Wata Bakir da Sadik (a.s) ) sunfi na sauran Imamai (a.s) yawa, Sai dai babu wata bukatar rarrabesu daga waninsu. Kuma a shekarun da suka wuce na kusa-kusa damu an samu kokarin fitar da ruwayoyin da suke na kowanne Imami (a.s) kamar “Musnad Imamul-Bakir”, da Musnad Imamus-Sadik” (a.s) wallafar Azizullhai uddiridi. [5] Kowannensu kuwa ya kunshi mujalladai, hakan akwai yunkurin wallafa littafan hadisan sauran a’imma (a.s) wanda muke fatan samuwarsu nan ba da dadewa ba.
[1] Wannan maganar bata shafi masu akidar nasibawa da khawarijawa wadan da dama su ‘yan tsirari ne a cikin al’ummar musulmi.
[2] Rijalul kish shiy shafi na 14 na yadawar jami’ar mash had shekarar hijira shamsiyya ta 1348.
[3] A duba littafin ibnu abil hadid, sharhin littafin nahjul balagah, juzu’I na 1, shafi na 204, ofishin Ayatullahi mar’ashin najafiy, kum, shekarar hijira shamsiyya ta 1404
[4] A duba littafin biharul anwar wallafar Muhammad bakir al majlisiy, juzu’I na 47, shafi na 162, babi na 6, na kamfanin, mu’assatul wafa Beirut, labanon. shekarar hijira shamsiyya ta 1404
[5] Shi mawallafin ya yi kokarin ya yi irin wannan aikin game da sauran imamai.
: بالرغم من کثرة الاحادیث المرویة عن الامامین الباقر و الصادق (ع) مع ذلک لم تدوّن فی کتاب مستقل؟
3394 Dirayar Hadisi 2009/11/14
إذا اخذنا بنظر الاعتبار الظروف التی عاشها فیها الامامان الباقر و الصادق (ع) یکون من الطبیعی عدم تدوین احادیثهما فی کتاب مستقل، لکن هذا لایعنی ان القضیة بقیت مستمرة الى الوقت الحاضر بل جمعت هذه الاحادیث ...
: imam Baqir (ə) İmam Sadiq (ə) dan çoxlu hədislər ola- ola, niyə onların sözləri bir kitabla cəm olmamışdır?
5679 Dirayar Hadisi 2012/01/16
İmam Baqir (ə) və İmam Sadiq (ə) ın yaşadığı zaman və məkan mövqe və şəraitinə diqqət etdikdə, o dövrdə kitabın yazılmaması üzürlü səbəb sayılır. Amma bu hədislər Üsuli ərbəə miə adı altında, sonralar ...
: ¿Por qué a pesar de la numerosidad de hadices existentes del Imam Bâqir (a.s.) y del Imam Sâdiq (a.s.) sus dichos no fueron recopilados en forma de libro?
3162 Dirayar Hadisi 2012/01/28
Considerando las condiciones y situaciones de la época y el lugar en que el Imam Bâqir (a.s.) y el Imam Sâdiq (a.s.) vivieron, la no recopilación de los libros en ese tiempo era un asunto justificable. ...
: چرا با وجود احادیث زیاد از امام باقر(ع) و امام صادق (ع) سخنان آنان در کتابی جمع آوری نشده است؟
11053 Dirayar Hadisi 2009/11/18
با توجه به شرایط و موقعیت زمانی و مکانی که امام باقر(ع) و امام صادق (ع) در آن زندگی می کردند عدم تدوین کتاب در آن زمان امری موجه به حساب می آید. اما این احادیث تحت عنوان "اصول اربعمائة" سپس تحت عوان ...
: Pourquoi malgré la multitude des hadiths prononcés par l’imam Baqir (as) et l’imam Sadiq (as) il n’existe pas d’ouvrage dans lesquels leurs propos sont compilés ?
4010 Dirayar Hadisi 2012/05/05
A cause des conditions sociales et du contexte intervenue dans la vie de l’imam Baqir (as) et l’imam Sadiq (as), on comprend très bien pourquoi ils n’ont pas rédigé ...
: ทั้งที่พจนารถของอิมามบากิรและอิมามศอดิกมีมากมาย เหตุใดจึงไม่มีการรวบรวมไว้ในหนังสือสักชุดหนึ่ง?
3864 Dirayar Hadisi 2012/01/07
หากจะพิจารณาถึงสังคมและยุคสมัยของท่านอิมามบากิร(อ.)และอิมามศอดิก(อ.)ก็จะเข้าใจได้ว่าเหตุใดจึงไม่มีการรวบรวมตำราดังกล่าวขึ้น อย่างไรก็ดี ฮะดีษของทั้งสองท่านได้รับการรวบรวมไว้ในบันทึกที่เรียกว่า ...
: İmam Bakır (a.s)ve İmam Sadık’tan (a.s) nakledilen birçok hadis bulunmasına rağmen neden onların sözleri bir kitapta toplanmamıştır?
4687 Dirayar Hadisi 2012/10/24
İmam Bakır (a.s) ve İmam Sadık’ın (a.s) yaşadıkları zaman ve mekân şart ve durumu göz önünde bulundurulduğunda söz konusu zamanda bir kitabın tedvin edilmemesi anlaşılır ...
: امام باقر{ع} اور امام صادق{ع} سے به کثرت احادیث منقول ھیں اس کے باوجود ان کا کلام کسی کتاب کی صورت میں کیوں شائع نھیں کیا گیا ؟
2925 Dirayar Hadisi 2011/04/17
Wanene Salmanul Farisi kuma saboda me wasu suka hakaito shi a matsayin marubucin Kur\'ani kuma suka ce shi ne wanda ya zo da shi?
1256 Sirar Manya 2018/07/07
Salman mutumin Iran ne bafarishe wanda ke da dabi’a ta neman gaskiya ya tafiye - tafiye wajen neman addinin gaskiya kuma ya gwada addinai daban daban har zuwa lokacin da daga karshe ya karbi addinin musulunci, ya yi imani da shi, amma a cikin litattafan ilimin Kur'ani ...
Shin ruwayar tashi daga Iran a karshen zamani abin la’akari ce (akwai kuwa)
4589 نشانه های ظهور 2012/07/26
Duk litattafan Shi’a da sunna sun hadu kan cewa bayyanar imam mahdy (AF) wata saura zata share fagen zuwansa (bayyanarsa) zai zama ma’abocin bakaken tutoci a wannan saura su ne masu shimfide alamar kafin bayyanarsa.[1] hukumar iran da aka same ta ta kasu gida ...
250 Dirayar Hadisi 2019/06/15
Shin zai yiwu ai mana bayanin tafsirin suratu kausar?
1050 ویژگی ها و مناقب 2017/06/17
Suratu kausar sura ce da take da ayoyi guda uku, abin da ya fi shahara gun malamai shi ne an sauke ta a garin makka; sannan dalilin saukar ta shi ne yayewa manzon rahama (s.a.w) damuwar da yake ciki sakamakon mauta da gorin da wasu cikin kuraishawa ...
yaya masu tafsiri suka fasara Kalmar ku bugi matanku a cikin ayar nushuz?
8631 زن 2012/07/25
A cikin koyarwar musulunci, mata suna da matsayi na musamman, ruwawoyi na manzon Allah da a imam[a. s] sun yi bayanin a kan hakan. Ya zo a cikin ruwayoyin mu cewa mata salihai tushe ne na alkhairi da albarka kuma suna cikin abubuwa masu daraja da kima ...
2351 Halayen Aiki 2017/05/21
1100 2019/06/16
A wace huduba amir ya yi maganar maganar danniyar da aka yi masa a halifanci har sau uku da danganen hukuncin zuciyarsa?
4855 شیعه و خلفا 2012/07/26
Amir ya bayyana tare da bayani wannan cikin huduba ta uku a nahj da aka sani da shakshakiyya, kamar yadda ya zo daga cikinta “amma wAllah (SW)i ya sanyata … inda a karshe yake cewa … faufaufau (haihata haihata) wancen tsanani ya faru kuma ya kare” ...
22665 گوناگون 2012/07/24
4506 فرزندان آدم 2012/07/25
33840 Tafsiri 2012/11/21
33043 Tsohon Kalam 2012/07/25
26833 Dirayar Hadisi 2012/07/24
26669 Irfanin Nazari 2012/07/25
22665 Tafsiri 2012/07/24
22485 Halayen Aiki 2012/07/25
18641 Dirayar Hadisi 2012/07/26
18562 Dirayar Hadisi 2012/07/25
15962 Hakoki da Hukuncin Shari'a 2012/07/24
14554 Halayen Aiki 2012/09/16